อัพเดท! KTC ร่วงเล็กน้อยหลังเทรดพาร์ใหม่รับ “ศุกร์ 13”
อัพเดท! KTC ร่วงเล็กน้อยหลังเทรดพาร์ใหม่รับ "ศุกร์ 13" โดยล่าสุด ณ เวลา 11.44 น. อยู่ที่ระดับ 34.75 บาท ลบ 0.65 บาท หรือ 1.84% สูงสุดที่ระดับ 36 บาท ต่ำสุดที่ระดับ 34.50 บาท มูลค่าซื้อขาย 184.23 ล้านบาท
13 ก.ค. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 11.44 น. อยู่ที่ระดับ 34.75 บาท ลบ 0.65 บาท หรือ 1.84% สูงสุดที่ระดับ 36 บาท ต่ำสุดที่ระดับ 34.50 บาท มูลค่าซื้อขาย 184.23 ล้านบาท

ทั้งนี้ KTC ได้เริ่มทำการซื้อขายในราคาพาร์ใหม่วันนี้เป็นวันแรก (13 ก.ค.61) หลังจากเมื่อวันที่ 10 ก.ค. 2561 ได้มีการแจ้งกับทางตลาดหลักทรัพย์แห่งประเทศไทย (ตลท.) เรื่องการเปลี่ยนแปลงมูลค่าหุ้นที่ตราไว้ (พาร์) ของ KTC จากเดิมหุ้นละ 10 บาท เป็นหุ้นละ 1 บาท
โดยเมื่อวันที่ 9 ก.ค.ที่ผ่านมา KTC ได้ดำเนินการจดทะเบียนเปลี่ยนแปลงพาร์ต่อกรมธุรกิจการค้ากระทรวงพาณิชย์เรียบร้อยแล้ว หลังการเปลี่ยนแปลงพาร์เป็นหุ้นละ 1 บาท บริษัทมีจำนวนหุ้น 2.58 พันล้านหุ้น จากเดิมที่ 257.83 ล้านหุ้น ขณะที่มีทุนจดทะเบียนเท่าเดิมที่ 2.58 พันล้านบาท โดยมีทุนชำระแล้ว 2.58 พันล้านบาท